Šarlo (airētājs)
Šarlo (franču: Charlot; vārds nav zināms) bija franču airētājs, olimpiskās zelta medaļas ieguvējs 1900. gada vasaras olimpiskajās spēlēs. 1900. gada Parīzes olimpiskajās spēlēs Šarlo startēja stūrmaņa četrinieku airēšanas disciplīnā. Viņš bija Francijas airēšanas komandas Cercle de l'Aviron Roubaix stūrmanis. Komanda šajā disciplīnā izcīnīja zelta medaļu, startējot pirmajā fināla braucienā.